Diari Oficial de la Generalitat Valenciana


Sumari del DOGV 6490, del 29-03-2011 (2011/3556)

Concessió dels premis al Major Interés Turístic a les Gaiates de Castelló de la Plana, en determinades categories, per a l'anualitat 2011.
------------------------------------------------------------------------------------------------------------------------------------------

### Dades del document

Número de DOGV
:   6490

Data del DOGV
:   29-03-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/3556


Data del document
:   22-03-2011

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme
    * distinció honorífica

Concessió dels premis al Major Interés Turístic a les Gaiates de Castelló de la Plana, en determinades categories, per a l'anualitat 2011. [2011/3556]  
La presidenta de l'Agència Valenciana del Turisme, en data 17 de març de 2011, va resoldre:  
«Establir les bases per a la concessió per part de l'Agència Valenciana del Turisme dels premis al Major Interés Turístic a les Gaiates de Castelló de la Plana de determinades categories, en la seua edició 2011.  
  
Primera  
L'Agència Valenciana del Turisme atorgarà els Premis del Concurs Anual de Gaiates de les Festes de la Magdalena, edició 2011, a les gaiates que obtinguen el segon, tercer, quart, cinqué i sisé premi, el premi especial, i el primer, segon i tercer premi infantil, pels imports següents:  
- Segon premi 3.448,11 €  
- Tercer premi 2.648,11 €  
- Quart premi 2.148,11 €  
- Cinqué premi 1.348,11 €  
- Sisé premi 848,11 €  
- Premi especial 848,11 €  
- Primer premi infantil 848,11 €  
- Segon premi infantil 648,11 €  
- Tercer premi infantil 548,12 €  
Les comissions de les gaiates guanyadores rebran, com a premi, els anteriors imports líquids.  
  
Segona  
L'elecció de la gaiata guanyadora de cada categoria en l'edició 2011, és competència dels representants designats a l'efecte per la direcció de l'Agència Valenciana del Turisme.  
  
Tercera  
La Junta de Festes de Castelló, com a coordinadora dels premis, facilitarà a l'Agència Valenciana del Turisme tot aquell material imprés (programes, cartells, etc.) necessari per a una adequada difusió de la festa a través de la xarxa d'oficines d'informació turística Tourist-Info.  
  
La Junta de Festes de Castelló es compromet a mencionar la col·laboració de l'Agència Valenciana del Turisme i la Conselleria de Turisme en la concessió dels referits premis.  
  
Quarta  
La Junta de Festes de Castelló notificarà, a l'Agència Valenciana del Turisme tan aviat com es conega, la resolució del jurat i mitjançant document acreditatiu, els distints premis atorgats a les gaiates, en les categories corresponents, en l'edició 2011.  
Esta comunicació s'efectuarà a través de la remissió a l'Agència Valenciana del Turisme, per part de la Junta de Festes de Castelló, d'un certificat emés pel seu secretari, al qual s'adjuntarà la còpia de les actes dels jurats amb l'adjudicació dels premis de les gaiates, les dades identificatives de les comissions de les gaiates guanyadores, així com un informe o memòria de les actuacions. El pagament dels esmentats premis queda condicionat a la recepció, per part de l'Agència, de l'esmentada documentació.  
  
Cinquena  
Una vegada identificades les comissions de les gaiates guanyadores a les quals fa referència la base primera, la presidenta de l'Agència Valenciana del Turisme emetrà la resolució nominativa de concessió a favor de cada una d'elles.  
  
Sisena  
En les esmentades resolucions nominatives, la presidenta de l'Agència Valenciana del Turisme requerirà a les comissions de les gaiates guanyadores de cada un dels premis perquè, en compliment de la vigent normativa pressupostària i de concessió d'ajudes i de subvencions, aporten els documents necessaris per a lliurar el premi a favor seu, molt especialment aquells que els acrediten, respectivament, d'estar al corrent de les obligacions fiscals i davant de la Seguretat Social, i autoritzaran esta Agència a consultar estes dades en virtut del Decret 165/2010, de 8 d'octubre, de no estar incursa en incompatibilitat o cap prohibició que la inhabilite com a beneficiària d'una subvenció pública, així com si s'han obtingut altres ajudes o subvencions d'administracions o ens públics diferents de l'Agència Valenciana del Turisme per a la mateixa finalitat objecte de col·laboració econòmica per part d'esta última, a l'efecte del que preveu l'article 47, apartat 4.b), del Text Refós de la Llei d'Hisenda Pública de la Generalitat Valenciana, en la redacció donada per l'article 20 de la Llei 14/1997, de 26 de desembre, de la Generalitat Valenciana, de Mesures de Gestió Administrativa i Financera i d'Organització de la Generalitat, posat en relació amb l'article 47, apartat 8, del Text Refós de la Llei d'Hisenda Pública de la Generalitat Valenciana. Així mateix, les comissions de les gaiates guanyadores hauran d'aportar l'imprés de manteniment de tercers que l'Agència els facilitarà a l'efecte, degudament emplenat, una còpia de l'acta de nomenament del president de la gaiata, i també, un certificat de l'entitat financera corresponent en el qual conste el número de compte corrent de la gaiata premiada.  
  
  
Setena  
Previs els tràmits administratius i pressupostaris de compliment obligatori, l'Agència farà efectiu l'import dels Premis al Major Interés Turístic a favor de les respectives comissions de les gaiates guanyadores, en les quanties disposades en la base primera, en el termini màxim de 40 dies des de la recepció de la documentació justificativa i després de l'informe de l'Àrea de Mercats i Comunicació que les prestacions s'ajusten a allò que s'ha estipulat.  
Contra la present resolució, que posa fi a la via administrativa, podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptadors des de l'endemà de la seua publicació en el Diari Oficial de la Comunitat Valenciana, d'acord amb el que establixen l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant podrà interposar-se recurs potestatiu de reposició, en el termini d'un mes, comptador des de l'endemà a la notificació de la present resolució.  
Tot això sense perjuí que puga exercitar-se qualsevol altre recurs que es crega oportú».  
  
València, 22 de març de 2011.- El sotssecretari de la Conselleria de Turisme: Jorge J. Muñoz Gil.